### Beslutninger:

Sagens behandling blev udsat i byrådets møde den 11. maj 2022.

###

[adresse] har hårdt brug for menneskelige ressourcer blandt andet SOSU-assistenter/hjælpere, pædagoger og skolelærere. Hvis vi skal fastholde medarbejderne, skal de opleve, at arbejdsmiljø og arbejdsforholdene er gode - fx at der er balance mellem krav og ressourcer.

For mange unødvendige arbejdsopgaver kan skabe en ubalance, hvilket nyeste APV-måling viser.

Derfor er det afgørende, at medarbejderne og ledelsen oplever, at den dokumentation og de projekter, de deltager i, giver mening og styrker kerneopgaven.

Mange af indsatserne kan være gode og kan fx være med til at skabe en systematik. Men mængden af indsatserne bør bero på et proportionalitetsprincippet. Det vil sige at de indsatser vi sætter i gang bør ikke tage tid fra kerneopgaven, som skaber værdi for borgerne. (se bilag om projekter i BU)

Politikerne skal kunne stille sig spørgsmålet: “Hvad er det vi sætter i gang, hvornår giver det mening at sætte i gang? Skal det være alle skoler eller daginstitutioner, som skal iværksætte dette?” På denne måde skaber vi en ændring fra central til decentral skoleudvikling og styring.

Enhedslisten og Radikale Venstre synes vi at vi skal forpligte os til at fjerne de projekter, administrative opgaver og dokumentation, som medarbejderne oplever som unødvendige og at sikre sig, at hver gang der iværksættes et projekt eller et dokumentationskrav, inddrages medarbejderne, for det er ikke altid, at det er dokumentationen, der er problemet, men rammerne det skal gøres under: Fx manglende ressourcer til oplæring eller at det skal gøres samtidig med kerneopgaven eller at der er besværlige arbejdsgange. Et sådant ”servicetjek” på diverse dokumentationskrav og -systemer komme helt naturligt i forlængelse af Byrådets vedtagelse af [adresse].

Byrådet skal således se nærmere på og tage stilling til, hvordan der kan frigives mere tid til det direkte arbejde med børn, ældre osv. Det vil sende et signal til medarbejderne om, at vi tager medarbejdernes arbejdsforhold alvorligt og vores opgave som arbejdsgivere alvorligt – og at vi faktisk mener noget med [adresse].

Budskabet fra fagbevægelsen er klar:Politikerne skal på den ene side bevare borgernes retssikkerhed og fx populære regler som minimumsnormeringer i daginstitutionerne og på den anden side gøre op med unødig kontrol, hastelovgivning eller fx centrale regler, hvor det bare giver bedre mening at lade borger og medarbejder finde den rette vej frem.

I FH har vi udarbejdet et udspil, hvor vi hjælper på vej med de fleste af disse udfordringer. Fra os i fagbevægelsen er budskabet klart. De faglige organisationer er en del af løsningen og skal sidde med ved bordet ude lokalt. Tillidsfolk og MED repræsentanter står parat til det lange seje træk, om at skabe en mere vedkommende og stærk offentlig sektor.

Det er derfor umagen værd at se nærmere på det, vi faktisk selv kan gøre op med i kommunen.

Det er afgørende, at der skal følge en ret præcis handlingsanvisende plan med, for dette må ikke blive en rammebesparelse eller op til de decentrale arbejdspladser at omsætte til handling. Ligesom dette heller ikke må blive på bekostning af borgernes retssikkerhed.

[adresse]

Det indstilles derfor at;

Alle unødvendige dokumentationskrav, regler, projekter og administrative opgaver inden for plejen af ældre, omsorgen for børn i dagtilbuddene, samt undervisningen på vores skoler, der ved siden af de lovpligtige er besluttet fra kommunens side ophæves ved årets udgang. Den frigjorte tid skal ubeskåret gå til tid til kerneopgaverne ude på skolerne, daginstitutionerne, plejehjemmene, hjemmeplejen mv.

Forvaltningerne udarbejder en proces med inddragelse af personale, ledelse og relevante interessenter på området, herunder relevante fagforeninger, forældreorganisationer og pårørende organisationer med henblik på forenkling. Resultaterne fremlægges for udvalgene.

I processen skal drøftes hvilke opgaver, der er unødvendige. Der skal også drøftes hvilke dokumentationskrav, regler, projekter og administrative opgaver, medarbejderne og ledelse mener, har en særlig begrundelse i at skabe værdi for kerneopgaven, hvilke der af retssikkerhedshensyn skal fastholdes, og om der er dokumentationskrav, regler, projekter og administrative opgaver, som skønnes at have behov for en længere proces og derfor ikke kan ophæves ved årets udgang.

Byrådets stående udvalg udarbejder tilsvarende hver deres proces for, hvordan der arbejdes bedst muligt med at reducere administrative opgaver og projekter på andre områder.

Der udarbejdes en proces for samlet afrapportering over for byrådet en gang om året.

Hver gang et projekt foreslås, skal der ses på om:

Er der reelt balance mellem krav og ressourcer?

Giver det mening for kerneopgaven - også set fra medarbejdere og ledelses side?

Hvilke andre projekter skal nedprioriteres, når nye kommer til?

Stillet af Enhedslisten og Radikale Venstre byrådsgruppe

[adresse]: Mahad Yussuf (ordfører på sagen), Jonas Mogensen

Enhedslisten: Irma Johansen (ordfører på sagen), Merete Christiansen og James Dahl

### Resume

Tekst fra Resume felt kommer her

### Beslutningspunkter

Tekst fra [adresse] kommer her.